Սեպտեմբերի 18-ին Քանաքեռ-Զեյթունում կայանալիք թաղապետի ընտրությունները բավական հետաքրքիր ընթացք կարող են ունենալ: Բանն այն է, որ այս համայնքի թաղապետի ընտրությունների շուրջ քաղաքական շրջանակներում այնպիսի դասավորություն է ստեղծվել, որ հաղթողի հիմնական երկու հավակնորդների ցանկից դուրս է մնացել գործող թաղապետ Ռուբեն Սինոյանը: Մեր նախորդ հրապարակումներում տեղեկացրել ենք, որ Քանաքեռ-Զեյթունում առաջադրվել են թաղապետի չորս թեկնածուներ, որոնցից հաղթողի հիմնական հավակնորդները երկուսն են՝ «Սամարկ» ՍՊԸ («Սամարկ» տպագրատուն) տնօրեն Արայիկ Քոթանջյանը եւ «Քանաքեռի Նորայր» ՍՊԸ տնօրեն Վալերի Հարությունյանը: